recursal/SuperWikiNEXT-32B huggingface dataset:
பஞ்சாயத்து ராஜ் அமைச்சர் கிரிராஜ் சிங்
**கிரிராஜ் சிங்**, பீகாரிய அரசியல்வாதி. இவர் பாரதிய ஜனதா கட்சியைச் சேர்ந்தவர். இவர் 1952-ஆம் ஆண்டின் செப்டம்பர் எட்டாம் நாளில் பிறந்தார். இவர் பீகாரின் லக்கிசராய் மாவட்டத்தில் உள்ள பர்ஹியாவை சொந்த ஊராகக் கொண்டவர். இவர் 2014 மற்றும் 2019-ஆம் ஆண்டுகளில் நவாதா மக்களவைத் தொகுதியில் போட்டியிட்டு வென்று,பதினாறாவது மக்களவை மற்றும் பதினேழாவது மக்களவைக்கு உறுப்பினர் ஆனார். இவர் தற்போது பஞ்சாயத்து ராஜ் அமைச்சகத்தின் மூத்த அமைச்சராக உள்ளார்.

மத்திய அமைச்சரவையில்
--------------------

இவர் 2014 நரேந்திர மோதியில் முதல் அமைச்சரவையில் சிறு, குறு மற்றும் நடுத்தர தொழில்கள் துறையின் இணை அமைச்சராகவும்,  மற்றும் 2019 நரேந்திர மோதியின் இரண்டாம் அமைச்சரவையிலும் கால்நடை வளர்ப்பு, பால் வளம் மற்றும் மீன் வளர்ப்பு அமைச்சகத்தில் காபினெட் அமைச்சராக உள்ளார்.

பதவிகள்
-------

* 2002 - மே 2004: பிகார் மாநில சட்ட மேலவையில் உறுப்பினர்
* 2008 – 2010: பீகார் அரசில் அமைச்சர்
* 2010 – 2013: பீகார் மாநில அரசின் மீன்வளம், விலங்கு வளர்ப்புத் துறை அமைச்சர்
* மே, 2014: பதினாறாவது மக்களவை உறுப்பினர் & குறு, சிறு மற்றும் நடுதர தொழில்கள் இணை அமைச்சர்
* மே, 2019: பதினேழாவது மக்களவை உறுப்பினர் & கால்நடை வளர்ப்பு, பால் பண்ணை & மீன் வள அமைச்சகத்தின் இணை அமைச்சர்

சான்றுகள்
---------

1. 1 2 3 4   உறுப்பினர் விவரம் - இந்திய மக்களவை
2. ↑  Narendra Modi`s Firsh Ministry - May, 2014
3. ↑  "Know your Minister: Arvind Sawant - Heavy Industries and Public Enterprise". Money Control. 31 May 2019. 31 May 2019 அன்று பார்க்கப்பட்டது.
4. ↑  "Rashtrapati Bhavan: Press Comminique" (PDF). India. 31 May 2019 அன்று பார்க்கப்பட்டது.
**தகைமை இயல்பு** *(Adaptive behavior)* என்பது உயிரினங்கள் தம்மை சூழலுக்கு ஏற்றவாறு தகவமைத்துக் கொண்டு புதிய வடிவம் பெறுவதை குறிப்பதாகும்.

உயிரினங்களின் உயிர்ப்பில் வெற்றிகரமான மீளுற்பத்தியில் தகைமை இயல்பு நேரடியாகவோ அல்லது மறைமுகமாகவோ ஒரு முக்கிய பங்காற்றுகிறது. அந்தவகையில் தகவமைவு இயற்கைத் தேர்வின் உள்ளாற்றலாக இருக்கிறது. இனப் பெருக்கத்திற்கு இணக்கமாக இருத்தல் உட்பட புலத் தற்காப்பிற்கும், எதிராளிகளிடமிருந்து தற்காக்கவும் பலமிக்க ஆணைத் தேர்வு செய்வதே பெண்மையின் பொதுவான பண்பு.

இன்னொரு வகையில், சமன் உற்பத்தியில் தகவமைவற்ற நடத்தையே ஒரு இயல்பான நடத்தையாகவும் (அ) தனிக்கூறாகவும் இருக்கிறது. தனிப்பட்ட உயிர்ப்பத்தியில் (அ) வெற்றிகரமான மீளுற்பத்தியில் (பழைய) உறவிற்கு இணக்கமற்றிருப்பதும், உறவில்லாத (புதிய) இளமையுடன் தகவமைவதும், படிநிலை ஆதிக்கத்திற்குத் துணைக்கூறாக இருப்பதும் இவற்றின் பொதுமை நடத்தையாக இருக்கும்.

சுற்றுச்சூழல் பிரச்சனைகள் தொடர்கிறபோது உயிர்த்திருத்தலில் (அ) மீளுற்பத்தியில் காணப்படும் தீர்வைத் தகவமைவு என்று புரிந்து கொள்ளலாம். பொதுவாக தனித்த வேறுபாடுகள் மரபுரீதியான, மரபுரீதியற்ற தகவமைவு நடத்தையின் ஊடாகவே எழும். உயிர்களின் தகவமைவு நடத்தைகளில் பரிணாமம் செலுத்திய தாக்கம் என்ன என்பது இவ்விரண்டிலும் நிரூபிக்கப்பட வேண்டும். மரபுரீதியாகத் தான் தகவமைகிறது என்றாலும் அதிலும் கருத்து மாறுபாடுகள் நீடித்து வருகின்றன.

மரபுரீதியற்ற தகைவமை இயல்பு
--------------------------

பரிணாமச் செயல்பாட்டின் வழியாக உயிர்த் தொகுதியில் மாற்றம் நிகழ்கிறது. உயிர்த் திரளினுள் ஒவ்வொரு தனித்த உயிருக்கும் குறிப்பிட்ட சூழலைப் பொறுத்து தனித்துவமான பங்கு உண்டு. பொதுவாக சூழல்கூறு என்றியப்படும் இது குறிப்பிட்ட சூழலில் அக்கூறு பிற உயிர்த்த மூலகங்களோடு எத்தகைய உறவு கொள்கிறது என்பதை வைத்து அதன் தன்மை அறிப்படுகிறது. ஒரு மூலகம் தனது சூழல் கூறினை வளர்ப்பதற்கு பல தலைமுறைகளாக புறச்சூழலுடன் வெற்றிகரமாகத் தன்னைத் தகவமைத்துக் கொள்ள வேண்டும். புறச் சூழலில் ஏற்படும் மாற்றங்களுக்கு ஏற்ப மூலகத்தின் சூழல்கூறு ஆக்கமடையும். தனது முந்தை ஞானத்தை உயர்த்திக் கொள்ள தனது தகமைவு நடத்தையைப் பயன்படுத்த முடிந்த உயிரி தான் இயற்கையில் வெற்றி பெற்றிருக்கிறது. இவ்வுயிரி தான் தனது உயிர்ப்பைத் தக்க வைத்துக் கொண்டு மீளுற்பத்தியையும் வெற்றிகரமாகச் செய்து கொண்டு வருகிறது.

மேற்கோள்கள்
-----------

1. ↑  Ecology and Behavior *from* Biology: The Unity and Diversity of Life 10th edition. Starr and Taggart 2004. Thompson publishers ISBN 0-534-39746-8
2. ↑  Buss, D.M. and Greiling, H. 1999. Adaptive individual differences. Journal of Personality, 67: 209-243.
3. ↑  Staddon, J. E. R. (1983). *Adaptive Behavior and Learning*. Cambridge University Press.
**உலகத் தமிழ்க் கழகம்** என்னும் அமைப்பு தேவநேயப் பாவாணர் தலைமையில் திருச்சிராப்பள்ளியில் 1968 சூன் 11 இல் அமைக்கப்பட்டது. பெருஞ்சித்திரனார் பொதுச் செயலாளராக விளங்கினார். தமிழ்நாட்டின் அனைத்து
ஊர்களிலும் பிற மாநிலங்களிலும் கிளைகள் தொடங்கப்பட்டன.

கொள்கையும் செயற்பாடும்
----------------------

* பிற மொழி வல்லாண்மையிலிருந்து தமிழை மீட்டெடுப்பது கழகத்தின் முகாமையான கொள்கை ஆகும்.
* உலகம் முழுக்கத் தமிழைப் பரப்புதல் வேண்டும்.
* உறுப்பினர்கள் அனைவரும் தமிழ்ப் பெயரைச் சூட்டிக் கொள்ளல் வேண்டும்.
* குழந்தைகளுக்கும் தமிழ்ப் பெயரைச் சூட்டவேண்டும்.
* தமிழர்கள் தம் இல்லங்களுக்கும் நிறுவனங்களுக்கும் தமிழ்ப் பெயர் வைக்க வேண்டும்.
* இயன்றவரை அயல் சொற்களைக் கலவாது எழுதவும் பேசவும் வேண்டும்.
* இல்லத்தில் நடைபெறும் எல்லாச் சடங்குகளையும் கோவில்களில் நடைபெறும் வழிபாடுகளையும் தமிழில் நிகழ்த்த வேண்டும்.
* கல்வி அனைத்து நிலைகளிலும் தமிழில் அமைதல் வேண்டும்.

மாநாடுகள்
---------

### பறம்புக்குடி மாநாடு

கழகத்தின் முதலாண்டு நிறைவு விழாவும், திருவள்ளுவர் ஈராயிரமாண்டு நிறைவு விழாவும், பாவாணரின் திருக்குறள் தமிழ் மரபுரை வெளியீட்டு விழாவும் இணைந்த மாநாடு பறம்புக் குடியில் 1969ஆம் ஆண்டு திசம்பர் 28, 29 ஆகிய நாள்களில் நடந்தது.பெருஞ்சித்திரனார், குன்றக்குடி அடிகள், இலக்குவனார், வ. சுப. மாணிக்கம் புலவர் குழந்தை ஆகியோர் கலந்துகொண்டு உரையாற்றினர். தமிழ்க்குடிமகன் அம்மாநாட்டின் வரவேற்புக்குழுத் தலைவராக இருந்து செயல்பட்டார்.

### மதுரை மாநாடு

உலகத் தமிழ்க் கழகத்தின் இரண்டாம் மாநாடு 1971 சனவரி 9, 10 ஆகிய நாள்களில் நடந்தது. அப்பாத்துரையார், குன்றக்குடி அடிகளார், மு.வில்லவத்தரையனார், க. ப. அறவாணன் ஆகியோர் பங்கேற்றனர்.

### தஞ்சை மாநாடு

தஞ்சாவூரில் பூக்காரத்தெருவில் ஓரு மாணவர் தங்கியிருந்த சிற்றறையில் உலகத்தமிழ்க் கழகத்தின் தஞ்சாவூர்க் கிளை 1967 அளவில் தொடங்கப் பெற்றது; பூண்டி திருமலர்க் கல்லூரி, தஞ்சை மன்னர் கல்லூரி, கரந்தைப் புலவர் கல்லூரி மாணவர்கள் சிலர் சேர்ந்து இக்கிளையைத் தொடங்கினர்.தென்மொழி, மாணாக்கன் முதலிய இதழ்கள் வரவழைக்கப் பெற்று மாணவர்களிடையே பரப்பப் பெற்றன.
மூன்றாம் மாநாடு தஞ்சையில் 1972 ஆம் ஆண்டு திசம்பர் மாதம் 31ஆம் நாளில் நடந்தது. தமிழன் பிறந்தகத் தீர்மானிப்புக் கருத்தரங்கம் நிகழ்ந்தது. இம்மாநாட்டில் நீ கந்தசாமி தலைமைத் தாங்கினார். கோ. துரைசாமி நாயுடு, வ. சுப. மாணிக்கம், கோ நிலவழகன், குடந்தை சுந்தரேசன், வீ ப.கா.சொல்லழகன் ஆகியோர் கலந்து கொண்டனர்.

சென்னை மாநாடு
-------------

1978இல் சென்னையில் நான்காம் மாநாடு பாவாணர் முன்னிலையில் புலவர் அ. நக்கீரன் தலைமையில் 
நடைபெற்றது புலவர் இறைக்குருவனார் வரவேற்புரை ஆற்றினார். பெருஞ்சித்திரனார் நிறைவுரை ஆற்றினார். அறிஞர்கள் பலர் கலந்துகொண்டார்கள்.

இதழ்கள்
-------

உ.த.க.செய்திகள் தொடக்கத்தில் தென்மொழி இதழில் வெளிவந்தன. பின்னர் உ.த.க.வின் அதிகாரபூர்வ இதழாக முதன்மொழி தொடங்கப்பட்டு 1970 திசம்பர் 3 முதல் வெளி வந்தது. மீட்போலை என்னும் இதழும் சிறிது காலம் வெளி வந்தது.

பாவாணர் மறைவுக்குப் பின்னர் செயல்படாமல் இருந்த உலகத்தமிழ்க்கழகம் அரணமுறுவல், அன்புவாணன், நெடுஞ்சேரலாதன் போன்றோர் முயற்சியால் மீண்டும் செயல்பட்டு வருகிறது. முதன்மொழி இதழும் திங்கள்தோறும் வெளிவந்து கொண்டுள்ளது.

மேற்கோள் நூல்
-------------

"பாவாணர் நினைவலைகள்"--ஆசிரியர் தே.மணி (பாவாணர் பதிப்பகம்)
**கேம்பிரிட்ஜ் மூலதன சர்ச்சை**, சில நேரங்களில் "மூலதன சர்ச்சை" அல்லது "இரண்டு கேம்பிரிட்ஜ் விவாதங்கள்"  என்றும் அழைக்கப்படுகிறது. இது பொருளியலில், இரண்டு மாறுபட்ட கோட்பாடு மற்றும் கணித நிலைப்பாட்டின் ஆதரவாளர்களுக்கு இடையே ஏற்பட்ட ஒரு சர்ச்சை அல்லது வாதம் 1950 களில் தொடங்கிய 1960 வரையிலும் நீடித்திருந்தது. இந்த விவாதம் மூலதன பொருட்களின் தன்மை மற்றும் பாத்திரத்தைப் பற்றியது மற்றும் ஒட்டுமொத்த உற்பத்தி மற்றும் விநியோகம் குறித்த புதியசெந்நெறிப் பொருளியலின் பார்வையில் ஒரு விமர்சனமாகவும் எடுத்துக் கொள்ளலாம். இதன் பெயர், விவாதம் உருவான இடமான "கேம்பிரிட்ஜ்" பெயரால் அழைக்கப்படுகிறது. ஏனெனில் விவாதத்திற்கு காரணகர்த்தாவாக இருந்த பொருளியலாளர்களான ஜான் ராபின்சன் மற்றும் பியோரா சிரபா இங்கிலாந்தில் உள்ள கேம்பிரிட்ஜ் பல்கழைக்கழகத்திலும் மற்றும் கேம்பிரிட்ஜில் உள்ள மாசாச்சூசெட்ஸ் தொழில்நுட்ப கழகத்தின் பொருளியல் வல்லுனர்களான பாப் சாமுவல்சன் மற்றும் ராபர்ட் சோலோ ஆகியோரிடையே உருவான விவாதம்.

விவாதத்தில் பெரும்பகுதி கணிதமயமாக இருந்தது, சில முக்கிய கூறுகள் மதிப்பீட்டுச் சிக்கலின் பகுதியாக விளக்கப்படலாம். புதியசெந்நெறிப் பொருளியலில் மூலதனக் கோட்பாட்டின் விமர்சனத்தின் தொகுப்பு, வீழ்ச்சியிலிருந்து கோட்பாடு பாதிக்கப்படுவதாக கூறி முடிக்கப்படலாம்; குறிப்பாக, சமுதாயத்தால் ஒட்டுமொத்தமாக உற்பத்தி செய்ய மைக்ரோ-பொருளாதாரக் கருத்துகளை இந்தக் கோட்பாடு மூலம் விவரிக்க முடியாது.

மேற்கோள்கள்
-----------

1. ↑  Brems (1975) pp. 369-384
2. ↑  Piketty (2014) p. 231
3. ↑  Tcherneva (2011)
சீன மீனவர் ஒருவர் தனது கார்மான்ஸ் பறவையுடன். இப்பறவையின் கழுத்தில் இரும்பு வளையத்தைக் காணலாம். 
**தூண்டில் பறவைகள்** என்ப து **நீர்க்காகத்தினைக் கொண்டு மீன்பிடிக்கும் முறையாகும்** (Cormorant fishing). நீர்க்காகம் என்னும் இப்பறவைகள் கூட்டம் கூட்டமாக வாழும். உலகெங்கும் இப்பறவைகள் பரவலாக காணப்படுகின்றன. இவை ஆகாயத்திலும் பறந்து செல்லும் அதேசமயம் நீரிலும் மூழ்கிச் சென்று மீன்களை வேட்டையாடும். இரண்டு நிமிடம் மூச்சு பிடித்து நீருக்குள்ளே இருக்கும். நீண்ட கழுத்து கொண்ட இப்பறவை, மிகுந்த பேராசை கொண்டது. இப்பறவையைக் கண்டால் மீனவர்களுக்கு எரிச்சல்தான். சிரமப்பட்டு பிடிக்கும் மீன்களை இப்பறவைகள் திருடித் தின்றுவிடுவதுதான் காரணம். இப்பறவைகளால் படகில் மீன்களை வைப்பது என்றால் மீனவர்களுக்குக் கவலை. 

ஆனால் சீனா, ஜப்பான் மீனவர்கள் இப்பறவையைப் பிடித்து வைத்துக்கொண்டு இதன் மூலம் மீன் பிடிக்கின்றனர். இப்பறவையைக் கொண்டு கி.பி.960-லிருந்து பாரம்பரியமாக மீன்பிடிக்கின்றனர். இதன் நீண்ட கழுத்தில் ஒரு வளையத்தை மாட்டி அதை ஒரு சங்கிலியோடு இணைத்து கட்டிவிட்டு, காகத்தை நீரில் மீன்பிடிக்க விடுவார்கள். பறவையும் ஆர்வமாக நீரில் மீன்பிடிக்கும். ஆனால் மீனை விழுங்க இயலாது காரணம் கழுத்தில் உள்ள வளையம் இடம் கொடுக்காது. மீனவர்கள் அதன் வாயில் உள்ள மீனை எடுத்துக்கொண்டு பெயருக்கு ஒரு சிறிய மீனை அதற்கு இரையாகக் கொடுத்து மீண்டும் அதை மீன் பிடிக்க அனுப்புவர். இவ்விதமாக இப்பறவையைக் கொண்டு மீன்பிடிப்பர். 

* On the Lijiang River, Yangshuo, ChinaOn the Lijiang River, Yangshuo, China
* In Jingshan, Beijing, ChinaIn Jingshan, Beijing, China
* In Suzhou, ChinaIn Suzhou, China

மேற்கோள்
--------

1. ↑  எஆசு:10.3366/anh.1997.24.2.189  
This citation will be automatically completed in the next few minutes. You can jump the queue or expand by hand
**கேம்ப்பெல் வளைகுடா தேசிய பூங்கா** (Campbell Bay National Parkஎன்பது இந்தியாவில் உள்ள ஒரு தேசிய பூங்கா ஆகும். இந்த தேசிய பூங்கா பெரிய நிக்கோபார் தீவில் அமைந்துள்ளது. இது கிழக்கு இந்தியப் பெருங்கடலில் உள்ள நிக்கோபார் தீவுகளில் சுமத்ராவின் வடக்கே 190 கி. மீ. தொலைவில் அமைந்துள்ளது. இது 1992-ல் இந்தியாவின் தேசிய பூங்காவாக அறிவிக்கப்பட்டு இந்திய அரசிதழில் வெளியிடப்பட்டது. மேலும் இது மகா நிக்கோபார் உயிர்க்கோள காப்பகத்தின் ஒரு பகுதியாகும். இந்த தேசியப் பூங்கா தோராயமாக 426 கிமீ 2 பரப்பளவைக் கொண்டுள்ளது.. இது சிறிய கலாத்தியா தேசிய பூங்காவிலிருந்து 12-கி. மீ. அகலக் காடு சூழ் தாங்கல் மண்டலத்தால் பிரிக்கப்பட்டுள்ளது.[] இங்கு ஈரப்பதமாகவும் வெப்பமாகவும் உள்ள காலநிலை நிலவுகின்றது.

வரலாறு
------

கேம்ப்பெல் வளைகுடா தேசிய பூங்கா 1992இல் நிறுவப்பட்டது.

தாவரங்கள்
---------

கேம்ப்பெல் வளைகுடா தேசிய பூங்காவில் காணப்படும் தாவரங்கள் பெரும்பாலும் வெப்பமண்டல பசுமையான காடுகளை உள்ளடக்கியது. இந்த பூங்காவில் பலவிதமான பிரவுரா அழகுத்தாவரங்கள், மர பெரணி மற்றும் பல வண்ணமயமான அரிதான பூச்செடிகள் காணப்படுகின்றன.

விலங்குகள்
----------

நண்டு உண்ணும் குரங்கு, தேங்காய் நண்டு, செம்மூக்கு முதலை, பேராமை, நிகோபார் மர மூஞ்சூறு, இராச மலைப்பாம்பு, பழந்திண்ணி வௌவால், பாராடாக்சூரசு, அழுங்காமை, ஒலிவ நிறச் சிற்றாமை, வெள்ளை வயிறு கடற்கழுகு, பெரிய நிக்கோபார் பாம்புண்ணிக் கழுகு முதலிய விலங்குகளும் காணப்படுகின்றன.

மேற்கோள்கள்
-----------

1. ↑  "Campbell Bay National Park, Andaman and Nicobar Islands". *Trans India Travels* (ஆங்கிலம்). 2016-12-07. 2021-05-20 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2022-01-26 அன்று மூலம் பரணிடப்பட்டது. 2022-02-20 அன்று பார்க்கப்பட்டது.
3. ↑
**பெரம்பூர் ஐயப்பன் கோயில்** என்பது இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்தின் பெரம்பூர் பகுதியில், 13°06′39.1″N 80°14′44.0″E﻿ / ﻿13.110861°N 80.245556°E﻿ / 13.110861; 80.245556 (அதாவது, 13.110850°N, 80.245550°E) என்ற புவியியல் ஆள்கூறுகள் கொண்டு கடல் மட்டத்திலிருந்து சுமார் 33 மீட்டர் உயரத்தில் அமைந்துள்ள ஓர் ஐயப்பன் கோயிலாகும். இக்கோயிலானது, கேரள பாரம்பரிய பாணி கட்டிடக்கலையில் கட்டப்பட்டுள்ளது. ஸ்ரீசக்கரத்தின் மீது சின்முத்திரையுடன் அமர்ந்த கோலத்தில் சுமார் இரண்டு அடி உயரத்தில் ஐயப்பன் சுவாமி பக்தர்களுக்கு அருள்பாலிக்கிறார். தினமும் நெய்யபிசேகப் பூசை நடைபெறுகிறது. இக்கோயிலில் பிரசாதமாக வெண்பொங்கல், பக்தர்களுக்கு வழங்கப்படுகிறது.

கேரளத்திலுள்ள சபரிமலை ஐயப்பன் கோயில் சென்று சுவாமி தரிசனம் செய்ய, ஒவ்வோர் ஆண்டும் கார்த்திகை மாதம் முதல் நாள் ஐயப்பன் மாலை அணிந்து, அதற்குண்டான விரதங்களை, தொடர்ச்சியாக 41 நாட்கள் மேற்கொண்டு, இந்தியாவின் பல பகுதிகளிலிருந்தும் ஐயப்ப பக்தர்கள் பயணம் செய்து வரும் வழக்கத்தில், பெரம்பூர் ஐயப்பன் கோயிலிலும் கார்த்திகை மாதம் முதல் நாள் ஐயப்ப பக்தர்கள் மாலை அணிந்து விரதம் தொடங்குகின்றனர், சபரிமலை ஐயப்பன் சுவாமியைத் தரிசனம் செய்வதற்காக.

ஒவ்வோர் ஐயப்பன் கோயிலிலும், தத்துவமஸி என்று ஒரு குறிப்பு காணப்படும். தத்+துவம்+அஸி என்று அறியப்படும் அந்தக் குறிப்பானது, 'நீ எதைத் தேடி வந்தாயோ, அதுவாகவே நீ இருக்கிறாய்' என்று பொருள்படும். அதாவது, ஒவ்வொருவருக்குள்ளும் தெய்வீகத் தன்மை நிரம்பியுள்ளது என்பதை நாம் உணர வேண்டும் என்பதின் சாராம்சம் அது. மேலும், அனைத்து ஐயப்பன் கோயில்களிலும், சபரிமலையில் இருப்பது போன்று, 18 படிகள் கொண்ட மாதிரி ஒன்றும் அமைக்கப்பட்டிருக்கும். அந்த 18 படிகளும் ஒவ்வொரு பக்தருக்கும் கீழ்க்கண்ட 18 தத்துவங்களை ஐயப்பன் உணர்த்துவதாகக் கருதப்படுகிறது.

### 18 படிகளின் தத்துவங்கள்

1. பிறப்பு நிலையற்றது.
2. சாங்கிய யோகம்.
3. கர்ம யோகம்.
4. ஞான யோகம்.
5. சன்னியாசி யோகம்.
6. தியான யோகம்.
7. ஞான விஞ்ஞான யோகம்.
8. அட்சர பிரம்ம யோகம்.
9. ராஜவித்யா ராஜகுஹ்ய யோகம்.
10. விபூதி யோகம்.
11. விஸ்வரூப தரிசன யோகம்.
12. பக்தி யோகம்.
13. சேஷத்ர விபாக யோகம்.
14. குணத்ரய விபாக யோகம்.
15. புருஷோத்தம யோகம்.
16. தைவாசுரஸம்பத் விபாக யோகம்.
17. ச்ராத்தாதரய விபாக யோகம்.
18. மோட்ச சன்னியாச யோகம்.

சன்னதிகள்
---------

ஐயப்பன் சன்னதி, சிவன் சன்னதி, பகவதி சன்னதி, கணபதி சன்னதி, சுப்பிரமணியர் சன்னதி ஆகியவை இக்கோயிலின் முக்கியமான சன்னதிகளாகும்.

திருவிழாக்கள்
-------------

மகர சங்கராந்தி, சித்திரை விஷூ, கார்த்திகை மாதம் முதல் நாள் ஆகியவை இக்கோயிலில் முக்கியமான திருவிழாக்களாகக் கொண்டாடப்படுகின்றன.

மேற்கோள்கள்
-----------

1. ↑  Infokerala Communications Pvt Ltd (2015-08-01) (in en). *Pilgrimage to Temple Heritage 2015*. Info Kerala Communications Pvt Ltd. பன்னாட்டுத் தரப்புத்தக எண்:978-81-929470-1-3. .
2. ↑  Infokerala Communications Pvt Ltd (2019-09-01). "Pilgrimage to Temple Heritage 2019" (ஆங்கிலம்). Info Kerala Communications Pvt Ltd. 2022-12-30 அன்று பார்க்கப்பட்டது.
3. ↑  "எங்கு, எப்போது, என்னென்ன பிரசாதம் கிடைக்கும்? சமூக வலைத்தளத்தைக் கலக்கும் டேட்டாபேஸ்!". *Dinamani*. 2022-12-30 அன்று பார்க்கப்பட்டது.
{\displaystyle \triangle PAC\sim \triangle PBD}yields{\displaystyle |PA|\cdot |PD|=|PB|\cdot |PC|}
வடிவவியலில் **வெட்டும் வெட்டுக்கோடுகள் தேற்றம்** அல்லது **வெட்டுக்கோடு தேற்றம்** (*intersecting secant theorem*, *secant theorem*) என்பது ஒரு வட்டத்தின் இரு வெட்டுக்கோடுகள் வெட்டிக்கொள்வதால் கிடைக்கும் நான்கு கோட்டுத்துண்டுகளுக்கு இடையேயுள்ள தொடர்பினைத் தருகிறது.

தேற்றத்தின் கூற்று:
ஒரு வட்டத்தின் இரு வெட்டுக்கோடுகள் ஒன்றையொன்று வெட்டிக்கொள்ளும்போது ஒரு வெட்டுக்கோட்டின் வெட்டுத்துண்டுகளின் நீளங்களின் பெருக்குத் தொகை மற்றொரு வெட்டுக்கோட்டின் வெட்டுத்துண்டுகளின் நீளங்களின் பெருக்குத் தொகைக்குச் சமமாக இருக்கும்.

  

*AD*, *BC* ஆகிய இருகோடுகள் ஒன்றையொன்று வெட்டும் புள்ளி *P*. மேலும் அவை ஒரு வட்டத்தை வெட்டும் புள்ளிகள் முறையே *A*, *D* மற்றும் *B*, *C* எனில் கீழுள்ள சமன்பாடு உண்மையாகும்.

{\displaystyle |PA|\cdot |PD|=|PB|\cdot |PC|}

நிறுவல்
-------

PAC, PBD முக்கோணங்களில்:

* {\displaystyle \angle DPC} (இரு முக்கோணங்களுக்கும் பொதுக்கோணம்.)
{\displaystyle \angle ADB=\angle ACB} (உள்வரை கோணங்கள் சமம்

எனவே வடிவொப்புமையின் வரையறைப்படி முக்கோணங்கள் PAC, PBD இரண்டும் வடிவொத்தவை. மேலும் வடிவொத்த முக்கோணங்களின் ஒத்தபக்கங்களின் விகிதங்கள் சமமென்பதால்: 

{\displaystyle {\frac {PA}{PC}}={\frac {PB}{PD}}\Leftrightarrow |PA|\cdot |PD|=|PB|\cdot |PC|}
தொடுகோடு-வெட்டுக்கோடு தேற்றம், வெட்டும் வெட்டுக்கோடுகள் தேற்றம், வெட்டும் நாண்கள் தேற்றம் ஆகிய மூன்றும் இரு வெட்டும்கோடுகள் மற்றும் ஒரு வட்டம் பற்றிய பொதுவான தேற்றமான புள்ளியின் படியின் தேற்றத்தின் அடிப்படை வகைத் தேற்றங்களாகும்.

மேற்கோள்கள்
-----------

* S. Gottwald: *The VNR Concise Encyclopedia of Mathematics*. Springer, 2012, ISBN 9789401169820, pp. 175-176
* Michael L. O'Leary: *Revolutions in Geometry*. Wiley, 2010, ISBN 9780470591796, p. 161
* *Schülerduden - Mathematik I*. Bibliographisches Institut & F.A. Brockhaus, 8. Auflage, Mannheim 2008, ISBN 978-3-411-04208-1, pp. 415-417 (German)

வெளியிணைப்புகள்
---------------

* *Secant Secant Theorem* at proofwiki.org
* *Power of a Point Theorem* auf cut-the-knot.org
* Weisstein, Eric W. "Chord", *MathWorld*.
**காட்டெருது குதிப்பு** என்பது அமெரிக்கக் காட்டெருதுகளை வேட்டையாட, அமெரிக்க பழங்குடிகள் வரலாற்றுக்காலந்தொட்டு பயன்படுத்திவந்த ஒரு வேட்டை முறையாகும்.

தென் அமெரிக்காவில் உள்ள ஒரு காட்டெருது குதிப்பு முனை
காட்டெருதுகள் பாறைமுனையில் விழுவதைக் காட்டும் ஆல்பர்ட் ஜகோப் மில்லர் வரைந்த 19 ஆம் நூற்றாண்டு ஓவியம்.

வேட்டை முறை
-----------

வேட்டைக்காரர்கள் தாங்கள் எண்ணிய திசையில் ஒரு குறிப்பிட்ட இடத்தைநோக்கி மலையில் காட்டெருதுக் கூட்டத்தைத் துரத்திச் செல்வார்கள். அந்த எருதுக்கூட்டம் வேறு வழியின்றி அந்த மலைச் சரிவில் தலை குப்புற விழ ஆரம்பிக்கும். மலையின் கீழ் வேட்டைக்கார்ர்களின் இன்னொரு குழு காத்திருக்கும் கீழே விழுந்து காயம்பட்ட எருதுகளை எளிதாக்க் கொன்று எடுத்துச் செல்வார்கள் இவ்வாறு எளிதாக இந்த வேட்டையை எளிமையாக நடத்தினார்கள். இந்த வேட்டை முறை சுமார் 12,000 ஆண்டுகள் முதல் இருந்ததாக அறியப்படுகிறது. குதிரைகளின் பயன்பாடு வந்த பிறகு கூட்டமாக எருதுகளை வேட்டையாட வேண்டிய அவசியம் இல்லாமல் போனது. கிபி 1500 வரை மிகுதியாக நடந்த வேட்டை நிகழ்வாக இது இருந்தது. இதேபோல் கலைமான் போன்ற மேய்ச்சல் மந்தை விலங்குகளும் வேட்டையாடப்பட்டன, எந்தக் கருவிகளையும் பயன்படுத்தாமல், பெரிய அளவில் போராட்டங்களை நடத்தாமல் வேட்டையை எளிமையாக நடத்த பழங்குடியினர் கண்டுபிடித்த ஒரு சிறப்பான முறை என நம்பப்டுகிறது..

காட்டெருது குதிப்பு குன்று முனைகளை கற்குவைகளைக் கொண்டு அடையாளப்படுத்தி வைத்திருப்பார்கள். அதை அடைய மலையில் சில குறிபான்களையும் அமைத்து இருப்பார்கள் இந்தப்பாதைகள் சில பல மைல் நீண்டு இருக்கும்.

இன்று எருது குதிப்பு இடங்கள் பாரம்பரியச் சின்னங்களாகப் பாதுகாக்கப்பட்டுவருகின்றன. இந்த இடங்களில் பூர்வக்குடி மக்களின் எருது வேட்டை குறித்த ஓவியங்கள், அவர்கள் பயன்படுத்திய பொருட்கள், அவர்களின் இருப்பிடங்கள், வரலாறு போன்றவை காட்சிக்கு வைக்கப்பட்டுள்ளன.

வெளி இணைப்புகள்
---------------

இது அந்தக் கால வேட்டை

மேற்கோள்கள்
-----------

1. ↑  A Buffalo Jump பரணிடப்பட்டது 2014-11-24 at the வந்தவழி இயந்திரம், Discovering Lewis and Clark, The Lewis and Clark Fort Mandan Foundation
2. ↑  Mass Kills.
காரமல் ஊற்றப்பட்ட ஒரு பணியார வகை  

**கார்மல் அல்லது கேரமல்** (*Caramel* /ˈkærəmɛl/ அல்லது /ˈ/ˈkɑːrməl/) என்பது பல்வேறு சர்க்கரையை கொதிக்க வைத்து தயாரிக்கப்படும் ஒரு  நடுத்தரம் முதல் அடர் ஆரஞ்சு நிற மிட்டாய் ஆகும்.  அதை களி( puddings) மற்றும் இனிப்பு போன்றவற்றிற்கு நிறமூட்டியாகப் பயன்படுத்தமுடியும்,  ஒரு  போன்போன் மீது ஊற்றவோ, அல்லது  ஐஸ்கிரீம் மற்றும் கசுடர்டு  ஆகியவற்றில் இறுதியாக மேலே சேர்க்கவோ பயன்படுகிறது.

இதன் செயல்முறையானது சர்க்கரையை மெதுவாக  170 °C (338 °F)-க்கு வெப்பமூட்டுவதாகும். இவ்வாறு சர்க்கரை வெப்பப்படுத்தும்பொழுது, அதன் மூலக்கூறுகள் உடைந்து, மாறுபட்ட  பண்பும், நிறமும், சுவையும் கொண்ட கலவைகளாக மறுவடிவமைடகிறது.

பெயர் காரணம்
------------

இதன் ஆங்கிலப்பெயர் பிரஞ்சு வார்த்தையான, *கேரமலிலிருந்தும்*, பிரெஞ்சு வார்த்தை ஸ்பானிய *caramelo* (18 ஆம் நூற்றாண்டு)விலிருந்தும், மேலும் இந்த ஸ்பானிய வார்த்தை போர்த்துகீசிய வார்த்தையான "caramel-கரமலிலிருந்தும்" உருப்பெற்றிருக்கலாம்.

ஊட்டச்சத்து தகவல்
-----------------

**நான்கு மற்றும் ஆறு பத்துகள் தேக்கரண்டி (அதாவது, 69 கிராம்)** வணிக ரீதியாக தயாரிக்கப்பட்ட வாட்டியவெண்ணை(பட்டர்ஸ்காட்ச்) அல்லது கேரமல் பாகு, கொண்டிருக்கும் ஊட்டச்சத்து:

* கலோரிகள் (கிலோ கலோரி): 103
* புரதம் (கிராம்): 0.62
* மொத்த கொழுப்பு (கொழுப்பு): 0.04
* கார்போஹைட்ரேட், வேறுபாடு (கிராம்): 27.02
* ஃபைபர், மொத்த உணவு (கிராம்): 0.4
* கொழுப்பு (மிகி): 0.0

மேலும் பார்க்க
--------------

சான்றுகள்
---------

1. ↑   *New Oxford American Dictionary* (3rd ). New York: Oxford University Press. 2010. பக். 260. .
2. ↑   *The American Heritage Dictionary of the English Language* (5th ). Boston: Houghton Mifflin Harcourt. 2011. பக். 278.
3. ↑  *American Heritage Dictionary*, 5th edition, 2011, *s.v.*
4. ↑  Littré, *Dictionnaire de la langue française*, *s.v.*
5. ↑  The arguments are summarized in Paget Toynbee, "Cennamella"--"Caramel"--"Canamell", *The Academy*, **34**:864:338, November 24, 1888.
6. ↑  "Nutrient data for 19364, Toppings, butterscotch or caramel". *National Nutrient Database for Standard Reference*. USDA, ARS, NAL, Nutrient Data Laboratory. 2017-02-18 அன்று மூலம் பரணிடப்பட்டது. 2018-05-02 அன்று பார்க்கப்பட்டது.

வெளிப்புற இணைப்புகள்
--------------------

* 

* பொதுவகத்தில் Caramel தொடர்பாக ஊடகக் கோப்புகள் உள்ளன.
**வெண் சிறகு மேக்பை** (*White-winged magpie*) அல்லது **ஆய்னான் மேக்பை** (***யூரோசிசா ஒயிட்கெட்டி***) என்பது காக்கை குடும்பத்தின் ஒரு குருவி சிற்றினம் ஆகும். இந்த பேரினத்தைச் சேர்ந்த சிற்றினங்கள் கருப்பு வெள்ளை நிறத்தில் காணப்படும். ஆனால் *யூரோசிசா ஒயிட்கெட்டி* நீல நிற இறகுகள் இல்லை. எனவே, இது சில நேரங்களில் ஒற்றைச் சிற்றினப் பேரினமான *சிசோபிகா*வில் வகைப்படுத்தப்படுகிறது. இருப்பினும் *யூரோசிசா* பேரினத்தில் இருக்க போதுமான பண்புகளைக் கொண்டுள்ளது. இரண்டு துணையினங்கள், *ஒயிட்கெட்டி* ஆய்னான் மற்றும் *சாந்தோமெலனா* தென் சீனா, வடக்கு வியட்நாம் மற்றும் வடக்கு மற்றும் மத்திய லாவோஸில் காணப்படுகிறது. இரண்டு துணையினங்களும் தனித்துவமானவை மற்றும் குறிப்பிட்ட நிலைக்குத் தகுதியுடையவை.

பிரித்தானிய ஆய்வாளர் ஜான் வைட்கெட்டை இந்த பறவையின் விலங்கியல் பெயர் நினைவுகூருகிறது.

மேற்கோள்கள்
-----------

1. ↑  BirdLife International (2016). "*Urocissa whiteheadi*". *IUCN Red List of Threatened Species* **2016**: e.T103719392A94036491. doi:10.2305/IUCN.UK.2016-3.RLTS.T103719392A94036491.en.. பார்த்த நாள்: 19 November 2021.

வெளி இணைப்புகள்
---------------

* *Urocissa whiteheadi* at the Internet Bird Collection
**ஜோ அண்ட் ஜோ** (*Jo and Jo*) என்கிற மலையாள படத்தை அறிமுக இயக்குனர் அருண் டி ஜோஸ் இயக்கியுள்ளார். இது ஒரு இந்திய மலையாள மொழி நகைச்சுவைத் திரைப்படமாகும். இமேஜின் சினிமாஸ் மற்றும் சிக்னேச்சர் ஸ்டுடியோஸ் இணைந்து இந்தப் படத்தைத் தயாரித்துள்ளன. ரவீஷ் நாத்துடன் அருண் எழுதிய இந்தப் படத்தில் நிகிலா விமல், மேத்யூ தாமஸ், நஸ்லன் கே. கஃபூர் மற்றும் மெல்வின் ஜி பாபு ஆகியோர் முக்கிய வேடங்களில் நடித்துள்ளனர். இப்படத்திற்கு கோவிந்த் வசந்தா இசையமைத்துள்ளார். இந்த படம் 13 மே 2022 அன்று வெளியிடப்பட்டது. இந்த படமானது விமர்சகர்கள் மற்றும் பார்வையாளர்களிடமிருந்து நேர்மறையான விமர்சனங்களைப் பெற்றது, எனவே வணிக ரீதியாக வெற்றி பெற்ற படமாக கருதப்படுகிறது.

கதை
---

கதாநாயகி ஜோமோல், பேபி மற்றும் லில்லி தம்பதிக்கு பிறந்த மூத்த மகள். இவர்களுக்கு இரண்டாவதாக பிறந்த குழந்தை ஜோமோன். தனது தம்பி ஒரு ஆண் பிள்ளை என்பதால் தன் பெற்றோர்கள் அவரை அதிகம் விரும்புவதாக ஜோமோல் நினைக்கிறார். ஜோமோன் ஒரு கவலையற்ற குணம் கொண்ட நபர் மற்றும் அவருக்கும் அவரது அக்களாளுகும் இடையிலான அதிகாரப் போட்டிக்கு வரும்போது அவர் தனது ஆணாதிக்க தனத்தை வெளிப்படுத்த கூடியவர். ஜோமோல் தனது கூரிய அறிவினால் ஜோமோனின் ஒவ்வொரு சிறு குறும்புகளையும் கண்டுபிடித்து, அவர்களின் பெற்றோரிடம் வெளிப்படுத்துகிறார். இவை அனைத்தும் அவர்களுக்கிடையில் விரிசலை உருவாக்குகின்றன. இதற்கிடையில், அவர்களின் வீட்டிற்கு ஒரு காதல் கடிதம் வருகிறது. அவர்கள் இருவரும் அந்தக் கடிதம் மற்ற நபருக்காக எழுதப்பட்டதாக நினைக்கிறார்கள். மேலும் அவர்கள் இருவரும் கடிதத்தின் பின்னால் உள்ள முழு கதையையும் ஆதாரத்துடன் அவிழ்க்க முயற்சிக்கிறார்கள். இப்படி தான் கதை நகர்கிறது. இந்த கதைக்களத்தில் ஜோமோல் மீதான மனோஜின் விருப்பம், கொரோனா பெருந்தொற்றின் இரண்டாம் அலையின் போது எபி தனது காதலி நிம்மியைச் சந்திக்கும் திட்டம் போன்றவையும் அடங்கும். மேலும் இந்த படத்தில் ஆணாதிக்கம் குறித்தும், பெண்ணியம் குறித்தும் எளிய முறையில் காட்சிப்படுத்தப்பட்டுள்ளது.

நடிகர்கள்
---------

* ஜோமோல் பேபியாக நிகிலா விமல்
* ஜோமோன் பேபியாக மேத்யூ தாமஸ்
* மனோஜ் சுந்தரனாக நஸ்லென் கே.கபூர்
* எபி குருவில்லாவாக மெல்வின் ஜி பாபு
* சாகர் சூர்யாவாக துட்டு (பரிஷ்காரி)
* பேபி பலதாராவாக ஜானி ஆண்டனி
* லில்லிக்குட்டி பேபியாக ஸ்மினு சிஜோ
* அன்னம்மாவாக லீனா ஆண்டனி
* மனோஜின் மூத்த மாமாவாக ஹரீஷ் பென்கன்
* நிம்மியாக சானியா பாபு (மெல்வினின் காதல் விருப்பம்)
* கடக்காரனாக சந்தோஷ் லக்ஷ்மன்
* இந்துவாக சமீரா சாபு
* ஜோமோனின் திருமணப் பெண்ணாக அஞ்சனா அசோகன் (எல்லோலம் தாரி பாடல்)
* உறுப்பினர் ஷிபுவாக பினு அடிமாலி
* சப் இன்ஸ்பெக்டராக ஸ்ரீஜித் ரவி
* இந்துவின் தந்தை சாஜியாக கலாபவன் ஷாஜோன் (கேமியோ தோற்றம்)

தயாரிப்பு
---------

இந்த படம் குறித்த அறிவிப்பு செப்டம்பர் நடுப்பகுதியில் அறிவிக்கப்பட்டது. இதன் முதல் பார்வை சுவரிதழை நடிகர் பிரித்விராஜ் சுகுமாரன் மேத்யூவின் பிறந்தநாளான அக்டோபர் 16 அன்று வெளியிட்டார்.

வெளியீடு
--------

இப்படம் 13 மே 2022 அன்று திரையரங்குகளில் வெளியிடப்பட்டது.

### வீட்டு ஊடகம்

இந்த படத்தின் எண்ம உரிமையை அமேசான் பிரைம் மீடியா வாங்கியுள்ளது மற்றும் இது 10 ஜூன் 2022 அன்று முதல் அமேசான் ஓடிடி தளத்தில் ஒளிபரப்பாக தொடங்கியது.[]

இசை
---

இப்படத்திற்கு கோவிந்த் வசந்தா இசையமைத்துள்ளார், சுஹைல் கோயா மற்றும் டிட்டோ தங்கச்சன் ஆகியோர் பாடல்களை எழுதியுள்ளனர்.[]

மேற்கோள்கள்
-----------

1. ↑  Antony, Meriya (24 September 2021). "Nikhila Vimal, Mathew Thomas and Naslen to lead Jo and Jo". *Onlookers Media*. 12 December 2021 அன்று பார்க்கப்பட்டது.
**அசிடா சோபி அமலி நீல்சன்** (**Asta Sofie Amalie Nielsen** 11 செப்டம்பர் 1881 – 24 மே 1972) ஒரு ஊமைத் திரைப்பட நடிகை ஆவார். 1910 ஆம் ஆண்டுகளில் மிகப் பிரபலமான நடிகைகளில் ஒருவராக இவர் அறியப்படுகிறார். முதல் சர்வதேச நடிகையாக அறியப்பட்டார்.

1920 ஆம் ஆண் டில் பெர்லினில் சொந்தமாக படமனை ஒன்றினை நிறுவினார். பின்னர் செருமனியில் நாசிக்களின் எழுச்சியினைத் தொடர்ந்து இவர் 1937 ஆம் ஆண்டில் மீண்டும் இவர் டென்மார்க் சென்றார்.

ஆரம்ப வாழ்க்கை
--------------

அசிடா சோபி அமலி நீல்சன் பிறந்தார் தென்மார்க்கு, கோப் பென்காமில் உள்ள வெசுதர்புரோவில் 11 செப்டம்பர் 1881 இல் பிறந்தார். இவரின் தந்தை ஓர் கொல்லர் ஆவார். இவரின் தாய் துணிகளைத் துவைக்கும் பணிகளைச் செய்து வந்தார். இவரின் பெற்றோருக்குப் போதிய அளவு பணிகள் கிடைக்காததால் இவரின் குடும்பம் அடிக்கடி பல ஊர்களுக்குச் செல்ல வேண்டியிருந்தது. இவர்கள் சுவீடனில் உள்ள மால்மோவில் சில ஆண்டுகாலம் தங்கிருந்தனர். அங்கு இவரின் தந்தை சோள அரவை ஆலையில் பணிபுரிந்தார். பின் இவரது தந்தை வேலை இழந்தபின்னர் இவர்கள் கோபென்ககென்னிற்கு சென்றனர்.இவரின் பதினான்காம் வயதில் இவரின் தந்தை இறந்தார். தனது 18 ஆம் வயதில் இவர் *ராயல் டேனிசு தியேட்டர்* எனும் நாடகப் பள்ளியில் இவர் சேர்ந்தார். அந்த சமயத்தில் பீட்டர் செர்ன்ட்ராஃப் என்பவரது நடிப்புத் திற்னை கூர்ந்து கவனித்தார். தனது 21 ஆம் வயதில் 1901 ஆம் ஆண்டில் இவர் செசுடா எனும் மகளைப் பெற்றார். ஆனால் அதன் தந்தை யார் என்று கூறவில்லை. தனது தாய் மற்றும் மூத்த சகோதரிகளின் உதவியோடு இவர் தனது மகளை வளர்த்தார்.

நீல்சன் நாடகப் பள்ளியில் 1902 ஆம் ஆண்டில் பட்டம் பெற்றார். அடுத்த மூன்று ஆண்டுகள் இவர் டக்மர் நாடகத் திரையரங்கில் பணி புரிந்தார்.பின்னர் 1905 முதல் 1907 ஆம் ஆண்டுகள் வரை இவர் நார்வே மற்றும் சுவீடன் ஆகிய நாடுகளுக்கு *டி ஓட்டே அண்ட் தெ பீட்டர் செசுட்ரப் நிறுவனம்* சார்பாக சென்றார். பின்னர் 1907 ஆம் ஆண்டு முதல் 1910 ஆம் ஆண்டு வரை இவர் *டெட் நி தியேட்டரில் பணிபுரிந்தார்.அம்க்கு* பணிபுரிந்த சமயங்களில் மேடி நடிகையாகத் தோன்றினார். தற்போது வரை இவரின் நடிப்பு அங்கு பரவலாக அறியப்படுகிறது.

உறவுகள் மற்றும் இறப்பு
----------------------

நீல்சன் நான்கு நபர்களிடம் நீண்ட கால உறவு முறைகளில் இருந்தார். அதில் இருமுறை விவாகரத்து பெற்றார். 1912 ஆம் ஆண்டில் டேனிசு மொழி இயக்குநரான ஐபன் காட் என்பவரைத் திருமணம் செய்தார். இவருடன் இணைந்து 1911 ஆம் ஆண்டில் செருமனியில் சொந்தமாக படமனை ஒன்றினை நிறுவினர்.1919 ஆம் ஆண்டில் இவர்கள் விவாகரத்துப் பெற்றனர். பின்னர் இவர் சுவீடன் நாட்டினைச் சேர்ந்த கப்பல் கட்டும் நிறுனத்தின் நிறுவனரான ஃபிரட்டி விண்ட்கார்த் என்பவரைத் திருமணம் செய்தார். ஆனால் இந்தத் திருமண வாழ்க்கை மிகக் குறுகிய காலத்திலேயே முடிவுக்கு வந்தது. 1920 ஆம் ஆண்டில் இந்தத் தம்பதி விவாகரத்துப் பெற்றனர். பின்பு உருசிய நடிகரான கிரிகோரி சமரா என்பவர் மீது காதல் கொண்டார். இவர்கள் 1923 ஆம் ஆண்டு முதல் 130 ஆம் ஆண்டு வரை இணைந்திருந்தனர். 1960 ஆம் ஆண்டுகளில் கிறிட்டியன் தீதே என்பவருடன் உறவுநிலையில் இருந்தார். தனது 88 ஆம் வயதில் 77 வயது ஆன திதேவினைத் திருமணம் செய்தார். தனது 90 ஆம் வயதில் மே 25, 1972 இல் இவர் இறந்தார்.

சான்றுகள்
---------

1. ↑  Morris 1996.
2. ↑  Malmkjær 2000.
3. ↑  DFI.
4. ↑  Malmkjær 2000, ப. 45.
5. ↑  Neiiendam 1939.
6. ↑  Allen, Julia K. (August 25, 2013). *Icons of Danish modernity: Georg Brandes and Asta Nielsen*. University of Washington Press. பக். 127–227. பன்னாட்டுத் தரப்புத்தக எண்:9780295804361.
வேதியலில், **பெராக்சோயிருகார்பனேட்டு** (*peroxodicarbonate*) என்பது C2O62− என்ற மூலக்கூறு வாய்பாடுடன் இணைதிறன் எண்ணிக்கை 2 எனப் பெற்றிருக்கும் ஒர் எதிர்மின் அயனியாகும். இந்த ஆக்சோகார்பன் அயனியில் தனி கார்பன் மற்றும் ஆக்சிசன் அணுக்கள் உள்ளன. இரண்டு கார்பனேட்டு அயனிகள் இணைந்து ஒரு -O-O-பெராக்சைடு பாலம் உருவாகியுள்ள மூலக்கூறு வடிவமைப்பாக இதனைக் காணவியலும்.

உருகிய இலித்தியம் கார்பனேட்டை மின்னாற்பகுக்கும் போது எதிர் மின்வாயில் பெராக்சோகார்பனேட்டுடன் (CO42−) பெராக்சோயிருகார்பனேட்டு எதிர்மின் அயனி உண்டாகிறது. ருபீடியம் கார்பனேட்டின் நிறைவுற்ற கரைசலை தண்ணீரில் மின்னாற்பகுக்கும் பொழுதும் இந்த எதிர்மின்னயனியைத் தயாரிக்க முடியும்.

1895 ஆம் ஆண்டில் கான்சுடம் மற்றும் வான் அன்சென் ஆகியோர் பொட்டாசியம் பெராக்சோயிருகார்பனேட்டைத், K2C2O6 தயாரித்தனர். இதனுடைய படிகவமைப்பு 2002 ஆம் ஆண்டில்தான் கண்டறியப்பட்டது. இதையும் நிறைவுற்ற பொட்டாசியம் கார்பனேட் கரைசலை 20 பாகை செல்சியசு வெப்பநிலையில் மின்னாற்பகுப்பதன் மூலம் தயாரிக்க முடியும். இளம் நீலநிற படிகவடிவ திண்மமாக காணப்படும் இவ்வுப்பு 141 பாகை வெப்பநிலையில் சிதைவடைந்து ஆக்சிசனையும் கார்பன்-டை-ஆக்சைடையும் வெளிவிடுகிறது. தாழ்வெப்பநிலைகளில் இது மிக மெதுவாக சிதைவடைகிறது. 

இளம் நீலநிற படிகவடிவ திண்மமாக காணப்படும் ருபீடியம் பெராக்சோயிருகார்பனேட்டு 424K வெப்பநிலையில் சிதைவடைகிறது. 2003 ஆம் ஆண்டில் இதனுடைய வடிவமைப்பு வெளியிடப்பட்டது. இவ்விருவகை உப்புகளிலும் உள்ள ஒவ்வொரு இருகார்பனேட்டு அலகுகளும் சமதள அமைப்பில் உள்ளன. ருபீடியம் உப்பில் மூலக்கூறு மொத்தமும் சமதள அமைப்பிலேயே காணப்படுகிறது.. அதே வேளையில் பொட்டாசியம் உப்பில் உள்ள இரண்டு அலகுகளும் O-O பிணைப்பைக் கொண்டு இரண்டு வேறுபட்ட மற்றும் கிட்டத்தட்ட செங்குத்துத் தளங்களில் காணப்படுகின்றன.

மேற்கோள்கள்
-----------

1. ↑  Chen, Li-Jiang; Lin, Chang-Jian; Zuo, Juan; Song, Ling-Chun; Huang, Chao-Ming (2004). "First Spectroscopic Observation of Peroxocarbonate/ Peroxodicarbonate in Molten Carbonate". *The Journal of Physical Chemistry B* **108** (23): 7553–7556. doi:10.1021/jp035749l.
2. ↑  Constam, E. J.; von Hansen, A. (1895). *Zeitschrift für Elektrochemie* **7**.
3. 1 2  Dinnebier, Robert E.; Vensky, Sascha; Stephens, Peter W.; Jansen, Martin (2002). "Crystal Structure of K2[C2O6]". *Angewandte Chemie International Edition* **41** (11): 1922–1924. doi:10.1002/1521-3773(20020603)41:11<1922::AID-ANIE1922>3.0.CO;2-T.
4. 1 2  Dinnebier, Robert E.; Vensky, Sascha; Jansen, Martin (2003). "Crystal and Molecular Structure of Rubidium Peroxodicarbonate Rb2[C2O6]". *Chemistry - A European Journal* **9** (18): 4391–4395. doi:10.1002/chem.200304914. பப்மெட்:14502625.

இவற்றையும் காண்க
----------------

* இருகார்பனேட்டு
* சோடியம் பெர்கார்பனேட்டு
**47ஏ பெசன்ட் நகர் வரை** (*47A Besant Nagar Varai*) என்பது 2006 ஆம் ஆண்டு வெளியான தமிழ் நாடகத் திரைப்படம் ஆகும். கௌதம் கிருஷ்ணா இயக்கிய இப்படத்தில் அப்பாஸ், சங்கீதா, ரவளி ஆகியோர் முக்கிய கதாபாத்திரங்களில் நடித்தனர். சனகராஜ், தலைவாசல் விஜய் ஆகியோர் துணை வேடங்களில் நடித்தனர். 1997 ஆம் ஆண்டில் படத் தயாரிப்புத் தொடங்கிய பின்னர், தயாரிப்பில் ஏற்பட்ட தாமதத்தினால் 2006 ஆம் ஆண்டில் கலவையான விமர்சனத்துடன் படம் வெளியானது.

நடிகர்கள்
---------

* அப்பாஸ் ராமகிருஷ்ணனாக
* சங்கீதா
* ரவளி
* சனகராஜ்
* தலைவாசல் விஜய்
* கே. ஆர். வத்சலா
* இந்து
* சி. ஆர். சரஸ்வதி
* குண்டு ஜெயலட்சுமி
* ராஜசேகர்

தயாரிப்பு
---------

இத்திரைப்படமானது மனசுக்குள் வரலாமா என்ற பெயரில் 1997 அப்பாஸ், சங்கீதா, ரவளி ஆகியோர் முக்கிய வேடங்களில் நடிக்க தயாரிப்புப் பணி தொடங்கியது. படத்தின் பெயரானது ஆரம்பத்தில் அஜித் குமார் நடிக்க வசந்த் இயக்குவதாக இருந்த மற்றொரு படத்துடன் தொடர்புடையது. ஆனால் அந்தப் படம் பின்னர் கைவிடப்பட்ட பிறகு, கௌதம் கிருஷ்ணா இந்த தலைப்பைத் தேர்ந்து எடுத்தார். இருப்பினும், படத்தின் தயாரிப்பு பணிகளானது சிக்கல்களை சந்தித்து, பணிகள் நிறுதப்பட்டன. 2005 ஆம் ஆண்டில், தயாரிப்பாளர்கள் எண்ணியல் ஜோசியத்தின் அடிப்படையில் இப்படத்தின் பெயரை *47A பெசன்ட் நகர் வரை* என்று மாற்றி படத் தயாரிப்புப் பணிகளைப் புதுப்பித்து, படத்தை வெளியீட்டிற்கு தயார் செய்தனர்.

இசை
---

படத்திற்கான இசையை தேவா மேற்கொண்டார். 1998 மார்சில் வெளியிடப்பட்ட படத்தின் பாடல்களில் "அனார்கலி" பாடலானது விமர்சன ரீதியான பாராட்டுக்களைப் பெற்றது.

* "ரசிகா எனக்கு" - மனோ, ஸ்வர்ணலதா
* "அனார்கலி" - எஸ்.பி.பி.
* "ஹலோ கங்கிராஜிலேசன்ஸ்" - மனோ
* "ஆதமும்" - தேவா
* "சின்னப் பூ" - சுஜாதா மோகன்

வெளியீடு
--------

இந்த படம் 2006 இல் வெளியிடபட்டது.

குறிப்புகள்
-----------

1. ↑
2. ↑
3. ↑  "Archived copy". 31 March 2009 அன்று மூலம் பரணிடப்பட்டது. 16 February 2017 அன்று பார்க்கப்பட்டது.CS1 maint: archived copy as title (link)
4. ↑  "Archived copy". 17 February 2017 அன்று மூலம் பரணிடப்பட்டது. 16 February 2017 அன்று பார்க்கப்பட்டது.CS1 maint: archived copy as title (link)
5. ↑
6. ↑
**பாசுபரோகுளோரிடேட்டு** *(Phosphorochloridate)* என்பது வேதியியலில் (RO)2P(O)Cl என்ற மூலக்கூறு வாய்ப்பாட்டால் விவரிக்கப்படும் கரிமபாசுபரசு சேர்மங்களைக் குறிக்கிறது. வாய்ப்பாட்டிலுள்ள R ஒரு கரிம பதிலியாக இருக்கும். இவை வழக்கமான பாசுபேட்டுகளைப் போல (OP(OR)3) நான்முகி வடிவத்தில் காணப்படுகின்றன. பொதுவாக இவை நிறமற்றும் நீராற்பகுத்தல் உணரிகளாகவும் உள்ளன. இவை பாசுபரோகுளோரிடைட்டுகளின் (RO)2PCl) ஆக்சிசனேற்ற வழிப்பெறுதிகளாகும். ஈரெத்தில் பாசுபரோகுளோரிடேட்டு இதற்கு பிரபலமான ஓர் எடுத்துக்காட்டாகும்.

வினைகள்
-------

பாசுபேட்டு எசுத்தர்கள் தயாரிக்க உதவும் முன்னோடிச் சேர்மங்களாக பாசுபரோகுளோரிடேட்டுகள் கருதப்படுகின்றன :

(RO)2P(O)Cl + R'OH → (R'O)(RO)2P(O) + HCl
அசைடு போன்ற மற்ற மின்னணு மிகுபொருள்களும் இதற்காகப் பயன்படுத்தப்படுகின்றன

மேற்கோள்கள்
-----------

1. ↑  D. C. Muchmore (1972). "Preparation and Reductive Cleavage of Enol Phosphates: 5-Methylcoprost-3-ene". *Org. Synth.* **52**: 109. doi:10.15227/orgsyn.052.0109.
2. ↑  Shioiri, Takayuki; Yamada, Shun-ichi (1984). "Diphenyl Phosphorazidate". *Org. Synth.* **62**: 187. doi:10.15227/orgsyn.062.0187. .
**4ஜி** வெங்கட் பக்கர் இயக்கத்தில், ஜி. வி. பிரகாஷ் குமார், காயத்ரி சுரேஷ், சுரேஷ் சந்திர மேனன் உள்ளிட்டோரின் நடிப்பில் வெளியாகவுள்ள தமிழ்திரைப்படம். இத்திரைப்படம் ஜி. வி. பிரகாஷ் குமாரின் இசையில், டி. வி. தருண்பாலாஜி ஒளிப்பதிவில், லியோ ஜான் பாலின் படத்தொகுப்பில் உருவாகி வருகின்றது. இத்திரைப்படத்தின் படப்பணிகள் 2016இல் தொடங்கின.

நடிப்பு
-------

* ஜி. வி. பிரகாஷ் குமார்
* காயத்ரி சுரேஷ்
* சுரேஷ் சந்திர மேனன்
* சதீஸ்
* கிஷோர் ராஜ்குமார்

படப்பணிகள்
----------

இத்திரைப்படத்தின் படப்பிடிப்புப்பணிகள் 2016இல் தொடங்கின. இப்படத்தின் இயக்குநர் வெங்கட் பக்கர் இயக்குநர் ஷங்கரிடம் பணியாற்றியவர். ஜி. வி. பிரகாஷ் குமாரும் சதீசும் இப்படத்தில் பணியாற்ற ஒப்பந்தமான பிறகு 2016இல் இப்படத்திற்கான தொடக்கவிழா நடைபெற்றது. தன் மற்ற திரைப்படங்களின் பணிகளுக்கு ஊடாக இப்படத்தில் நடிப்பதாக பிரகாஷ் குமார் தெரிவித்துள்ளார். பல தமிழ்ப்படங்களில் 1990ஆம் ஆண்டு வாக்கில் நடித்துள்ள சுரேஷ் சந்திர மேனன் இப்படத்தில் நடித்துள்ளார். இத்திரைப்படத்தின் படப்பிடிப்பு ஐதராபாத்தில் நவம்பர் 2016இல் தொடங்கியது.

சான்றுகள்
---------

1. ↑
2. ↑
3. ↑
4. ↑
5. ↑

வெளி இணைப்புகள்
---------------

* இணையதள திரைப்பட தரவுத்தளத்தில் *4ஜி (திரைப்படம்)*
**பாசுபேட்டாற்பகுப்பு** (*Phosphorolysis*) என்பது கனிம பாசுபேட்டை தாக்கும் குழுவாகப் பயன்படுத்தி ஒரு சேர்மத்தை பிளக்கும் செயல் முறையாகும். நீராற்பகுப்பு வினையை ஒத்த ஒரு வினையே பாசுப்பேட்டாற் பகுப்பு வினையாகும்.

கிளைக்கோசனை கிளைக்கோசன் பாசுபோரைலேசாக பிளக்கும் வினையை இதற்குறிய எடுத்துக்காட்டு வினையாகக் குறிப்பிடலாம். கிளைக்கோசன் மூலக்கூறின் ஒடுக்கமடையாத முனையில் உள்ள விளிம்புநிலை கிளைக்கோசன் எச்சத்தை கனிம பாசுபேட்டு தாக்குவதை இது வினையூக்கம் செய்கிறது. ஒருவேளை கிளைக்கோசன் சங்கிலியில் என்–குளுக்கோசு அலகுகள் இருக்குமெனில், தனி பாசுபேட்டாற் பகுப்பு வினையினால் ஒரு குளூக்கோசு1-பாசுபேட்டு மூலக்கூறும் எஞ்சியிருக்கும் குளுக்கோசு அலகின் என்-1 , கிளைக்கோசனும் விளைபொருள்களாகின்றன.

கிளைக்கோசன் மீது கிளைக்கோன் பாசுபோரைலேசின் செயற்பாடுகிளைக்கோசன் மீது கிளைக்கோன் பாசுபோரைலேசின் செயற்பாடு
கூடுதலாக, சிலசமயங்களில் நீராற்பகுப்பைக் காட்டிலும் பாசுபேட்டாற் பகுப்பு விரும்பப்படுகிறது. (கிளைக்கோசன் அல்லது சிடார்ச்சு உள்ளிட்டவற்றின் மேற்கூறிய செயல்முறை போல) ஏனெனில் தனி குளுக்கோசு அலகைக் காட்டிலும் குளுக்கோசு 1-பாசுபேட்டு அதிக அளவு அடினோசின் டிரை பாசுபேட்டைக் கொடுக்கிறது.

கிளைசெரால்டிகைடு 3-பாசுபேட்டை 1,3-பிசுபாசுபோகிளைசரேட்டாக மாற்றுகின்ற கிளைக்கோசாற் பகுப்பு வினை இதற்கு மற்றொரு உதாரணமாகும். இவ்வினையின் வினைவழிமுறையில் பாசுப்பேட்டாற் பகுப்பின் பங்கேற்பு இடம்பெறுகிறது.

மேற்கோள்கள்
-----------

1. ↑  Stryer, L. (1988) Biochemistry, 3rd ed. Freeman (p. 451)
Badminton playerவார்ப்புரு:SHORTDESC:Badminton player
**பரூல் தல்சுக்பாய் பார்மர்**(*Parul Dalsukhbhai Parmar*) (பிறப்பு: 20 மார்ச், 1973) இந்திய பாரா பேட்மிண்டன் வீராங்கனை ஆவார். இவர் பாரா பேட்மிண்டனில், உலக சாம்பியன் பட்டம் பெற்றதோடு, உலகத் தரவரிசையில் முதல் இடத்திலும் இடம் பெற்றுள்ளார். இவர் விளையாட்டுத்துறையில் இந்தியாவின் மிக உயரிய விருதான அர்ஜுனா விருதைப் பெற்றுள்ளார்.

வாழ்க்கைப் பின்னணி
------------------

பார்மர் 1973 மார்ச்சு 20 அன்று குஜராத்தின் காந்திநகரில் பிறந்தார். இவருக்கு மூன்று வயதாக இருந்தபோது போலியோ இருப்பது கண்டறியப்பட்டது. அதோடு மூன்று வயதில் பார்மர் விளையாடும் போது ஊஞ்சலில் இருந்து கீழே விழ, இவரது கழுத்தெலும்பும் வலது கால் எலும்பும் முறிந்தது. காயம் குணமடைய நீண்ட நாட்கள் சிகிச்சையும் ஓய்வும் தேவைப்பட்டது. இவரது கால்களை வலுப்படுத்தவும், நன்றாக குணமடையவும் உடற்பயிற்சி செய்யுமாறு மருத்துவர்கள் அறிவுறுத்தினர். மாநில அளவிலான பேட்மிண்டன் வீரரான இவரது தந்தை, உள்ளூர் பேட்மிண்டன் கிளப்புக்கு பயிற்சி பெற செல்வார். பார்மரும் தனது தந்தையுடன் கிளப்புக்குச் செல்லத் தொடங்க, விளையாட்டில் ஆர்வம் காட்ட தொடங்கினார். அருகில் வசிக்கும் குழந்தைகளுடன் இவர் பேட்மிண்டன் விளையாட தொடங்கினார். உள்ளூர் பயிற்சியாளரான சுரேந்திர பரேக், பார்மரின் சிறப்பு திறமையைக் கவனித்து, இவர் மேலும் தீவிரமாக விளையாட ஊக்குவித்தார். பார்மர் பேட்மிண்டன் விளையாடத் தொடங்கினாலும், பாரா பேட்மிண்டன் என்ற ஒரு விளையாட்டு இருப்பதை இவர் நீண்ட காலமாக அறிந்திருக்கவில்லை. பாரா பேட்மிண்டன் விளையாட்டில் இவர் போட்டியிடத் தொடங்கியதும், தேசிய மற்றும் சர்வதேச போட்டிகளில் இவர் வெற்றி பெற்றார்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2021-09-14 அன்று மூலம் பரணிடப்பட்டது. 2021-02-18 அன்று பார்க்கப்பட்டது.
2. ↑  Banerjee, Sudeshna (2018-07-29). "Thailand Para-Badminton International 2018: Parul Parmar wins title; Pramod Bhagat beats Manoj Sarkar in final". *www.sportskeeda.com* (ஆங்கிலம்). 2021-02-18 அன்று பார்க்கப்பட்டது.
**பிர்லா தொழில்துறை, தொழில்நுட்ப அருங்காட்சியகம்** இந்தியாவின் மேற்கு வங்க மாநிலத்தின் தலைநகரான கொல்கத்தாவில் அமைந்துள்ளது. இது இந்தியாவில் உள்ள எல்லா அறிவியல் மையங்களினதும் அருங்காட்சியகங்களினதும் தாய் நிறுவனமான அறிவியல் அருங்காட்சியகங்களின் தேசிய அவையின் கீழ் இயங்கி வருகின்றது. இந்த அருங்காட்சியகம், வரலாற்றுப் பொருட்களைச் சேகரித்து, திருத்திப் பேணுதல், அறிலியலினதும், தொழில்நுட்பத்தினதும் வளர்ச்சிகளைக் காட்டல், நகரப் பகுதிகளிலும் ஊரகங்களிலும் அறிவியலையும், தொழில்நுட்பத்தையும் பரப்புதல், பள்ளிகளிலும் கல்லூரிகளிலும் புகட்டப்படும் அறிவியல் கல்விக்குத் துணையாக அமைதல், செலவு குறைந்த கருவிகளைப் பயன்படுத்தி அறிவியல் கற்பிப்பதற்கு ஆசிரியர்களைப் பயிற்றுதல், பள்ளிகள், கல்லூரிகள், பல்கலைக் கழகங்கள், தொழில்நுட்ப நிறுவனங்கள் போன்றவற்றுக்கு உதவுதல், மாதிரிக் காட்சிப்பொருட்களை வடிவமைத்து, மேம்படுத்தி, உருவாக்குதல் என்னும் செயல்களில் இந்த அருங்காட்சியகம் ஈடுபட்டுள்ளது.

இவற்றையும் பார்க்கவும்
----------------------

* இந்தியாவில் உள்ள அருங்காட்சியகங்கள் பட்டியல்

வெளியிணைப்புக்கள்
-----------------

* பிர்லா தொழில்துறை, தொழில்நுட்ப அருங்காட்சியக இணையத் தளம் பரணிடப்பட்டது 2011-06-21 at the வந்தவழி இயந்திரம்
**டசுனர் மொழி** என்பது இந்தோனேசியாவின் பபுவா தீவுப் பகுதியில் பேசப்பட்டு வரும் ஒரு மொழியாகும். இம்மொழி 2011 ஏப்ரல் மாதம் ஆய்வாளர்கள் செய்த ஆய்வின் படி அழிவின் விளிம்பிலுள்ள மொழியெனெ பதிவு செய்துள்ளனர். இம்மொழி தற்போது வெறும் 3 பேரால் மட்டுமே பேசப்பட்டு வருகின்றது. இவர்களது வயது 60 மற்றும் அதற்கு மேற்பட்ட வயதினரும் ஆகும்.

ஆய்வாளர்கள் பயணம்
-----------------

டசுனர் எனும் மொழியை கடந்த ஆண்டே மொழி ஆய்வாளர்களால் கண்டுபிடிக்கப்பட்டது. இந்தோனேசியாவின் மேற்கு பபுவா மாகாணத்தில் உள்ள மீன் பிடிக் கிராமத்தைச் சேர்ந்த 3 பேரே இம்மொழியை அறிந்தவர்களாவர். அதுவும் சிறப்பு நிகழ்வின் போது மட்டுமே அவர்களாலும் பேசப்படுகின்றது. 

இம்மொழி அழிந்து போகும் சாத்தியங்கள் மிக அதிகமாக இருப்பதனால், ஒக்ஸ்போர்ட் பல்கலைக்கழகத்தின் ஆய்வாளர்கள் அங்கு சென்று அம்மொழியை பதிவுசெய்தனர். இம்மொழியைப் பேசி வந்த சிலர் அங்கு அடிக்கடி இடம்பெறும் இயற்கை அனர்த்தங்களில் சிக்கி உயிரிழந்துவிட்டதாக தெரிவிக்கப்படுகின்றது. இதனை பாதுகாப்பதற்காக ஆய்வாளர்கள் முயற்சிகளை மேற்கொண்டு வருவதாகவும் செய்திகள் உள்ளன.

மொழி அழிவிற்கான காரணம்
----------------------

இம்மொழியைப் பேசுவந்த வந்த சிலர் அங்கு அடிக்கடி இடம்பெற்ற இயற்கை பேரழிவுகளால் உயிரிழந்தனர் என்பது ஒரு காரணமாக பார்க்கப்படும் அதேநேரம். அப்பகுதிகளில் மலாய் மொழியின் செல்வாக்கு அதிகரித்ததைத் தொடர்ந்தே, சிறுபான்மை மொழியான "டசுனர்" மொழி பேசுவோரின் மொழி செல்வாக்கு இழந்து, தமது குழந்தைகளுக்கும் கற்பிக்காமல் விட்டதனால், இன்று இம்மொழி அழிவின் விழிம்பில் இருப்பதாக ஆய்வாளர்கள் கருதுகின்றனர்.

வெளியிணைப்பு
------------

* டசுனர் மொழி பரணிடப்பட்டது 2011-04-29 at the வந்தவழி இயந்திரம்
**465**, (*Naalu Aaru Anju*), திரைப்படம் 2017ஆம் ஆண்டு வெளியான ஓர் இந்திய தமிழ் திகில் திரைப்படமாகும். சாய் சத்யம் எழுதி இயக்க, எஸ். எல். பிரபு இப்படத்தை தயாரித்தார். இது சாய் சத்யம் இயக்கிய முதல் தமிழ் திரைப்படமாகும். கார்த்திக் ராஜ், நிரஞ்சனா மற்றும் மனோபாலா ஆகியோர் முன்னணி கதாபாத்திரங்களில் நடித்துள்ளனர். மார்ச் 24, 2017 இல் இந்த படம் வெளியிடப்பட்டது. ஜெய்சங்கர் , ஜெயலலிதா மற்றும் மனோரமா ஆகியோர் முக்கிய பாத்திரங்களில் நடித்து 1966 ஆம் ஆண்டு வெளியான *யார் நீ* என்ற பழைய படத்தை தழுவலாக வைத்து எடுக்கப்பட்டத் திரைப்படமாகும்.

நடிகர்கள்
---------

2015 ஆம் ஆண்டு வெளியான *நாலு பேருக்கு நல்லதுன்னா எதுவுமே தப்பில்லை* என்றத் திரைப்படத்தில் அறிமுகமானார் கார்த்திக் ராஜ். தனது இரண்டாவது படமான 465-யில் கதாநாயகனானார். இரு படங்களும் நல்ல வசூலை செய்யவில்லை என்றாலும், அவரது இரு திரைப்படங்களிலும் அவரது நடிப்பு நன்கு பாராட்டப்பட்டது.

* கார்த்திக் ராஜ் - டாக்டர் ஜெய்
* நிரஞ்சனா
* மனோபாலா
* பவானி ரெட்டி - ஜெய்யின் மனைவி
* உதய் மகேஷ்
* ஜெயஸ்ரீ ராவ்
* கிரேன் மனோகர்.

கதைச்சுருக்கம்
--------------

ஜெய் (கார்த்திக் ராஜ்) மனோபாலாவுடன் ஒரு தனியார் மருத்துவமனையில் மருத்துவராக பணியாற்றுகிறார். கார்த்திக் இன்னொரு பெண்னகைக் காதலிக்கிறார். ஆனால் சக மருத்துவர் கார்த்திக்கை காதல் செய்கிறார். ஒரு குறிப்பிட்ட நேரத்தில், மனோபாலா மற்றும் பெண் மருத்துவர் இருவரும் மர்மமான சூழ்நிலைகளில் இறந்து போகிறார்கள். ஆனால் கார்த்திக், அவரது மூதாதையர் வீட்டிற்கு திரும்பு வேண்டும் எனக் கருதினார். ஆனால், ஒரு பெண்ணின் உருவம் கார்த்திக்கின் மனத்தில் திரும்பத் திரும்ப வந்ததால், பைத்தியம் என்று நினைத்து கார்த்திக்கை ஒரு மனநல மருத்துமனையில்அனுமதிக்கின்றனர். கார்த்திக்கிற்கு என்னவானது என்பதே மீதிக் கதையாகும்.

மேற்கோள்கள்
-----------

1. ↑  "465 (2017) Tamil Movie - NOWRUNNING". *NOWRUNNING*. Archived from the original on 2017-12-22. .
2. 1 2  "465 Movie (2017) | Reviews, Cast & Release Date in - BookMyShow". *BookMyShow*.
3. ↑  "The countdown to 465". *The Hindu*. .
4. ↑  "A horror thriller with very little dialogue - Times of India". *The Times of India*. .
5. ↑  "புதுமுகங்கள் உருவாக்கும் 465 | A New gen people making 465 movie". *தினமலர் - சினிமா*. .
6. ↑  ""465 "- திரைவிமர்சனம் -Samayam Tamil". *Samayam Tamil*. .
7. ↑  "Watch Naalu Aaru Anju (465)". *www.tamildbox.net*. 2018-02-02 அன்று மூலம் பரணிடப்பட்டது. 2019-02-05 அன்று பார்க்கப்பட்டது.
8. ↑  "Naalu Aaru Anju (2017) - Cinestaan.com". *Cinestaan*.
9. ↑  "Naalu Aaru Anju (2017) - Full Cast and Crew | Cinestaan.com".
10. ↑  "IFlicks: Iflicks: Tamil Movie review | Latest Tamil movie Reviews | Kollywood cinema news". 2019-03-15 அன்று மூலம் பரணிடப்பட்டது. 2019-02-05 அன்று பார்க்கப்பட்டது.
11. ↑  "465 (2017) Tamil HDRip x264 700MB - Tamil New DVDRip Movies" (in en). .
12. ↑  "465 || 465 movie review".

வெளியிணைப்புகள்
---------------

*
கரிம வேதியியலில் **பிர்ச் ஒடுக்கவினை** (*Birch reduction*) என்பது அரீன்களை வளையயெக்சாடையீன்களாக மாற்றப் பயன்படும் ஒரு கரிம வினை ஆகும். இந்த வினையை, ஆக்சுபோர்டு பல்கலைக்கழகத்தில் டைசன் பெரின்சு ஆய்வகத்தில் பணிபுரிந்த ஆத்திரேலிய வேதியியலாளரான ஆர்தர் பிர்ச் (1915-1995) என்பவர் கண்டறிந்து அறிவித்தார். இந்தக் கண்டுபிடிப்பானது 1937 ஆம் ஆண்டுகளில் ஊசுட்டர், காட்ஃப்ரே என்பவர்களால் செய்யப்பட்ட முந்தைய அடிப்படைகளின் மீது அமைந்ததாகும்.

இது கார உலோகத்துடனும் (வழக்கமாக சோடியம்) ஒரு புரோட்டான் மூலத்துடனும் (வழக்கமாக மதுசாரம்), ஒரு அமீன் கரைப்பானில் (வழக்கமாக திரவ அமோனியா) உள்ள அரோமாட்டிக்கு வளையங்களின் கரிம ஆக்சிசனேற்ற வினை ஆகும். வினைவேக மாற்ற ஐதரசனேற்றம் போலல்லாமல், பிர்ச் ஒடுக்க-ஏற்ற வினை அரோமாட்டிக்கு வளையத்தை வளையஎக்சேன் வரை குறைக்காது. 

பிர்ச் ஒடுக்கம்பிர்ச் ஒடுக்கம்
எடுத்துக்காட்டு: அமோனியா மற்றும் எத்தனாலில் நாப்தலீனின் ஒடுக்கம்:

நாப்தலீன் பிர்ச் ஒடுக்கம்நாப்தலீன் பிர்ச் ஒடுக்கம்

மேற்கோள்கள்
-----------

1. ↑  Birch, A. J. (1944). "Reduction by dissolving metals. Part I". *J. Chem. Soc.*: 430. doi:10.1039/JR9440000430.
2. ↑  Wooster, C. B.; Godfrey, K. L. (1937). "Mechanism of the Reduction of Unsaturated Compounds with Alkali Metals and Water". *Journal of the American Chemical Society* **59** (3): 596. doi:10.1021/ja01282a504.

|  |  |
| --- | --- |
| ஆளுமைக் கட்டுப்பாடு: தேசிய இதை விக்கித்தரவில் தொகுக்கவும் | 
* ஜெர்மனி

 |
**டக்ளஸ் ஆடம்ஸ்** (*Douglas Adams*, மார்ச் 11 1952 – மே 11 2001) ஒரு பிரிட்டானிய ஆங்கில எழுத்தாளர் மற்றும் நாடகாசிரியர். அறிபுனை புதின வரிசையான *தி ஹிட்ச்ஹைக்கர்ஸ் கைட் டூ தி காலக்சி (The Hitchhiker's Guide to the Galaxy)* இவரது குறிப்பிடத்தக்க படைப்பாகும். அறிபுனை, அங்கதம், நகைச்சுவை ஆகிய பாணிகளில் புத்தகங்களை எழுதியுள்ளார்.

1974ல் தன் முதல் படைப்பை வெளியிட்ட ஆடம்ஸ் பிபிசி தொலைக்காட்சி நிறுவனத்தின் மாண்ட்டி பைத்தான் நகைச்சுவை நிகழ்ச்சியின் மூலம் பிரபலமடைந்தார். 1977ல் அவரது *தி ஹிட்ச்ஹைக்கர்ஸ் கைட் டூ தி காலக்சி* பிபிசி வானொலி சேவையில் ஒரு அறிபுனை நகைச்சுவை நிகழ்ச்சியாக அறிமுகமானது. அதன் பெரும் வெற்றிக்குப்பின்னர். புத்தக வடிவிலும் வெளியானது. மொத்தம் ஐந்து புத்தகங்களைக் கொண்ட இந்த வரிசை ஆடம்சுக்கு உலகப்புகழ் பெற்றுத்தந்தது. இதுவரை உலகெங்கும் ஒன்றரை கோடி படிகள் விற்பனையாகியுள்ள இந்த வரிசையின் அடிப்படையில் தொலைக்காட்சித் தொடர்கள், நாடகங்கள், நிகழ்பட ஆட்டங்கள், படக்கதைகள் மற்றும் ஒரு முழுநீளத் திரைப்படமும் உருவாக்கப்பட்டுள்ளன. *டிர்க் ஜெண்ட்லீஸ் ஹோலிஸ்டிக் டிடெக்டிவ் ஏஜென்சி* மற்றும் *தி லாங் டார் டீ டைம் ஆஃப் சோல்* இவரது பிற குறிப்பிடத்தக்க படைப்புகள். ஆடம்ஸ் ஒரு இறை மறுப்பாளர். ரிச்சர்ட் டாக்கின்ஸ் தனது *தி காட் டெலூஷன்* புத்தகத்தை ஆடம்சுக்கு சமர்ப்பணம் செய்துள்ளார்.

11 மார்ச், 2013 அன்று டக்ளஸ் ஆடம்ஸின் 61-வது பிறந்ததினத்தில் அவர் நினைவாக கூகுள் *டூடுல்* வெளியிட்டுக் கொண்டாடியது.

வெளி இணைப்புகள்
---------------

* 

விக்கிமீடியா பொதுவகத்தில்,  
 ***டக்ளஸ் ஆடம்ஸ்***   
என்பதின் ஊடகங்கள் உள்ளன. 

* அதிகாரப்பூர்வ இணையதளம்

உசாத்துணைகள்
------------

1. ↑  "Google doodle pays tribute to Douglas Adams on 61st birthday". *The Times of India*. 11 March 2013.. பார்த்த நாள்: 11 March 2013.
**டட்டு பாபன் போகனால்** (*Dattu Baban Bhokanal*) இந்திய துடுப்புப் படகோட்ட மெய்வல்லுநர் ஆவார். இவர் 2016 இரியோ கோடைக்கால ஒலிம்பிக்கில் போட்டியிடத் தகுதி பெற்றுள்ளார். தென்கொரியாவின் சுங்-ஜுவில் நடந்த *பிசா ஆசிய, ஓசியானிய ஒலிம்பிக் தகுதிப் போட்டி*களில் வெள்ளிப் பதக்கம் பெற்றதை அடுத்து ஒலிம்பிக்கில் பங்கேற்கத் தகுதி பெற்றார்; சிறுபடகோட்டத்தில் 7 நிமி 07.63 விநாடிகளில் போட்டித் தூரத்தைக் கடந்தார்.
இரியோ ஒலிம்பிக்கில் பங்கேற்கத் தகுதி பெற்ற ஒரே இந்திய படகோட்ட மெய்வல்லுநராக விளங்குகின்றார்; இவர் இந்தியாவிலிருந்து ஒலிம்பிக்கில் பங்கேற்கும் ஒன்பதாவது படகோட்ட விளையாட்டாளர் ஆகும்.

தனி வாழ்க்கை
------------

மகாராட்டிரத்தின் *டாலேகாவ்ன்* என்ற சிற்றூர் ஒன்றில் 1991ஆம் ஆண்டு கல்லுடைக்கும் தொழிலாளிக்கு மகனாகப் பிறந்தார். இவரது தாயார் ஆஷா பாவனா போகனால் ஆகும். 2012 முதல் இந்திய படைத்துறையில் பணிபுரிகிறார்.

படகோட்ட வாழ்க்கை
----------------

தனது 14ஆம் அகவையிலிருந்தே கடகு வலிப்பதில் மிகுந்த ஆர்வம் கொண்டவராக இருந்தார். தனது சிற்றூரிலிருந்த கோதாவரியாற்றில் பயிற்சியைத் தொடங்கினார். 2012இல் இந்தியப் படைத்துறையில் சேர்ந்து புனேயின் கிர்க்கியிலுள்ள பம்பாய் இஞ்சினியர் குரூப் & சென்டரில் பயிற்சியைத் தொடர்ந்தார். பின்னர் 2013இல் புனேயிலிருந்த படைத்துறை படகுவலிப்பு மையத்தில் (ARN) மேலும் சிறப்புப் பயிற்சிப் பெற்றார். இவரது முதல் பயிற்றுநர் குசரத் அலி ஆவார். தற்போது துரோணாச்சார்யா விருது பெற்றவரும் தலைமை தேசிய பயிற்றுநருமான இசுமாயில் பெய்கிடம் பயிற்சி பெற்று வருகின்றார்.

ஒலிம்பிக் பதக்கம் பெற வாய்ப்புள்ள மெய்வல்லுநர்களின் பயிற்சிக்கும் தயார்படுத்தலுக்கும் நிதியுதவி வழங்கும் *டார்கெட் ஒலிம்பிக் போடியம்* (ஒலிம்பிக் பதக்க மேடையே இலக்கு) என்ற அமைப்பு டட்டுவிற்கு ஆதரவளித்து வருகின்றது.

சாதனைகள்
--------

* தேசிய படகோட்டப் போட்டிகளில் படைச்சேவைகளின் சார்பாக கலந்து கொண்டு 2014ஆம் ஆண்டு இரண்டு தங்கப் பதக்கங்களை வென்றார்.
* சீனாவில் நடந்த 2014 ஆசிய விளையாட்டுப் போட்டிகளில் ஐந்தாவது இடத்தை எட்டினார்.

மேற்சான்றுகள்
-------------

1. ↑  "Indian Olympic Association Link" (PDF). 2016-08-12 அன்று மூலம் (PDF) பரணிடப்பட்டது.
2. ↑  "It was a hard row to hoe for him to reach Rio" (in en-IN). *The Hindu*. 2016-05-04. .
3. 1 2  "India's #RioOlympics Rower Dattu Baban Bhokanal Comes From A Village Without Water". 2016-06-24 அன்று பார்க்கப்பட்டது.